Ocean Pearl | LekkeSlaap
Vanaf R1 500 per nag(plek vir 5)
Ocean Pearl is 'n sjiek selfsorg-eenheid op die grondverdeiping op die River Club-landgoed in Plettenbergbaai. Dit is langs die Piesangrivier geleë en gaste wat die landgoed besoek kan 'n piekniek daar geniet, op die plankpaadjie wandel of visvang. Die landgoed bied 24 uur-sekuriteit, 'n gemeenskaplike swembad, muurbalbane, tennisbane en dit is naby 'n Blouvlagstrand. Die Kwik Spar-winkelsentrum met restaurante, apteek, drankwinkel, vulstasie en kitsbanke is naby.
Die eenheid bied slaapplek vir 5 gaste en beskik oor 3 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n dubbelbed en 'n en suite-badkamer met 'n stort, toilet en wasbak. Die tweede slaapkamer het 2 enkelbeddens en die derde slaapkamer het 'n enkelbed en 'n lessenaar. Die tweede gedeelde badkamer het 'n stort-oor-bad, toilet en wasbak.
Die kombuis is volledig toegerus vir selfsorg met 'n wasmasjien, stoof, oond, yskas-vrieskas, mikrogolfoond, eetgerei en breekware. Daar is ook 'n ontbyttoonbank met stoeltjies. Die sitkamer het 'n gemaklike rusbank en 'n platskerm-slim-TV teen die muur met Netflix, Showmax en DStv Now. Gratis WiFi is beskikbaar. Die leefarea maak op 'n stoep met 'n etenstafel en braaigeriewe oop. Parkeerplek is in die kompleks beskikbaar.
Doendinge in die omtrek sluit voetslaan, bergfiets- en perdy, watersport soos seil, fantastiese rots- en branderplankhengel en skubaduik in. Gaste kan wynlandgoedere besoek vir 'n wynproe of 'n heerlike ete tussen wingerde wat 'n uitsig op die Tsitsikammaberge bied. Wynliefhebbers sal gaande wees oor die wynplase in die omgewing.
Plettenbergbaai het ook ryk marienelewe. Tussen Julie en Desember kan Suidelike noordkapperwalvisse gesien word. Die relatiewe warm water is die perfekte plek vir hulle om te kom baljaar en te kalf en dié spektakel kan van die land of per boot gesien word. Dan is skole dolfyne ook volop. Gaste kan 'n boottoer of mariene-safari reël.
'n Bespreking by Ocean Pearl sluit in:
4.9 uit 5van 28 resensies vir Ocean Pearl
Ocean Pearl, River Club, Plettenbergbaai, 6600, Wes-Kaap
Gaste dink Ocean Pearl het 'n uitstekende ligging
https://travelground.imgix.net/AAEAAQAAAAAAAAAAAAAAnaM7Q40NaUc133thzy8BfoilyskmHUZMwJnGHofKMZuQAdNvn8?w=1440&h=960&fit=crop&auto=enhance,format,compress&q=80 Vanaf R1 500 per nag(plek vir 5) 28 5 1 5 Ocean Pearl River Club 6600 Wes-Kaap 086 999 0018 15:00-23:00 10:00 -34.061628 23.369675